**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. szeptember 11–i ülésére**

**Javaslat a Skorpio Szombathely Ökölvívó és Harcművészeti Sportegyesület elszámolási határidejének módosítására**

A Skorpio Szombathely Ökölvívó és Harcművészeti Sportegyesületaz Önkormányzat 2018. évi költségvetéséről szóló 3/2018. (II.21.) számú rendelet 14. számú mellékletében meghatározott „Nagyrendezvények” tételsor terhére egyszeri támogatásként 500.000 Ft támogatásban részesült a sportszervezet által 2018.06.16. napján megrendezett „4. Savaria Legio Race” rendezési költségeire.

Az összeg 80%-ának (400.000 Ft) átutalására a 2018. év 05.24. napján került sor, felhasználásáról – a támogatási szerződés 11. pontja alapján – 2018. 08. 05. napjáig bezáróan köteles elszámolni a sportszervezet. (A támogatási összeg 20%-a az elszámolást követően kerül átutalásra)

Varga Roland a Sportszervezet elnöke levélben fordult a Bizottsághoz, és „technikai okokra” hivatkozva kérte az elszámolási határidő 2018. 09.30. napjáig történő meghosszabbítását.

Tájékoztatom a Bizottságot, hogy az Önkormányzat 47/2013. (XII.4.) számú, az önkormányzati forrásátadásról szóló rendelete 6.§ (4) pontja alapján „Az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb három hónap időtartamra a támogatást biztosító önkormányzati szerv döntése alapján meghosszabbítható.”

Fentiekre tekintettel javaslom az elszámolási határidő meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. szeptember „ ”

**(: Koczka Tibor :)**

**HATÁROZATI JAVASLAT**

**…../2018. (IX. 11.) JTKB számú határozat**

1. Szombathely Megyei Jogú Város Közgyűlése Jogi és Társadalmi Kapcsolatok Bizottsága az Önkormányzat 47/2013. (XII.4.) számú, az önkormányzati forrásátadásról szóló rendelete 6.§ (4) pontja alapján az Önkormányzat és a Skorpio Szombathely Ökölvívó és Harcművészeti Sportegyesület között létrejött 67/.218-2/2018. számú „Támogatási szerződés” 11. pontjában meghatározott elszámolási határidőt 2018. Szeptember 30. napjáig bezáróan meghosszabbítja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

 **Dr. Takátsné Dr. Tenki Mária, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**